Najeriya: Sojoji sun fara kai farmakin kwato iko - BBC Hausa - News
An sabunta: 16 ga Mayu, 2013 - An wallafa a 06:41 GMT
Rahotanni daga Najeriya na cewa, sojoji fiye da dubu biyu sun fara kaddamar da farmaki dan kwato wuraren da masu gwagwarmayar Islama suka kwace a garuruwan da ke arewa maso gabashin kasar.
Wata majiya daga rundunar Sojin ta shaidawa manema labarai cewa, tuni wasu daga cikin sojojin suka kai hari a sansanonin da ke wani gandun daji.
Kwana biyu dai bayan kafa dokar ta-baci a jihohin Borno da Yobe da Adamawa, hukumomi a yau sun yi shelar saka dokar hana fitar dare a Jihar Adamawa.
Rundunar soji ta umurci jama'ar jihar da su zauna a gidajensu daga karfe shidda na yamma zuwa shidda na safe.
Kawo yanzu dai mutane na gudanar da harkokinsu na yau da kullum a Yola, fadar gwamnatin jihar, babu kuma alamar baza sojoji a birnin.
Amma wasu mazauna birnin sun ce sun ga jiragen yaki suna sauka da tashi daga birnin.
Karin bayani daga Tsaro a Najeriya 'Yan sanda sun dakile hari a Abuja